Give Life Back to Music

"Give Life Back to Music" הוא שיר שנכתב, הוקלט, והופק על ידי צמד המוזיקה האלקטרונית הצרפתי דאפט פאנק עבור אלבום האולפן הרביעי שלהם, Random Access Memories. זהו הרצועה הפותחת את האלבום. השיר כולל מילים שבוצעו על ידי דאפט פאנק באמצעות ווקודרים.<ref name=":0">Harrison, Andrew (June 2013). "Total Recall". Q Magazine (323): 88–89.</ref> "Give Life Back to Music" כולל גם עבודת גיטרה של נייל רוג'רס ופול ג'קסון ג'וניור, תופים של ג'ון רובינסון וקלידים מאת צ'ילי גונזלס. השיר הופץ לתחנות הרדיו ב-31 בינואר 2014 כסינגל החמישי בסך הכל של האלבום והסינגל האחרון מהאלבום בשנת 2014. לפני כן, הוא הגיע למצעדים בצרפת, שוודיה, שווייץ, ארצות הברית ובריטניה.

== רקע ==
נייל רוג'רס אמר כי שיתוף הפעולה הוא "משהו שאנחנו (דאפט פאנק ורוג'רס) מדברים עליו כבר הרבה זמן. כיבדנו אחד את השני בלי סוף".<ref></ref> הוא נפגש לראשונה עם הצמד ב"מסיבת האזנה לדאפט-פאנק" בניו יורק לפני מספר שנים וציין כי סדרה של כמעט החמצות וקונפליקטים בלוחות הזמנים עיכבו את הסיכוי שלהם לשתף פעולה מאז. דאפט פאנק ביקרו מאוחר יותר בביתו של רוג'רס לג'אם סשן לא רשמי, מה שהוביל לשיתוף פעולה רשמי.<ref></ref> בסופו של דבר הצמד הזמין את רוג'רס לסשנים של Random Access Memories באולפני אלקטריק ליידי בניו יורק, שהיה במקרה האולפן שבו הוקלט הסינגל הראשון של צ'יק, וגם ממוקם בשכונה שבה רוג'רס גדל. הוא אמר שהעבודה עם דאפט פאנק "הרגישה כמו לעבוד עם בני זמננו" וכי הם הניעו אחד את השני להצטיין כששיתפו פעולה באלבום. הוא ציין כי סגנונם של הצמד התפתח ובו זמנית חקר את עברה של המוזיקה, וציין כי "הם חזרו כדי להתקדם".<ref></ref><ref></ref>

רוב הסשנים הקוליים של האלבום התקיימו בפריז, בעוד שקטעי הקצב הוקלטו בארצות הברית.<ref></ref> האפקטים קוליים הוקלטו לאחרונה בעזרת מומחי קולנוע מהאחים וורנר.<ref name=":1"></ref> כשנשאל מי משני חברי דאפט פאנק ביצע את השירה הרובוטית באלבום, בנגלטר אמר שזה לא משנה.<ref></ref> הצמד הפיק את רוב רצועות הזמר באולפן הפרטי שלהם בפריז, כאשר עיבוד מאוחר יותר נעשה על ידי מיק גוזאוסקי באולפני קפיטול.<ref></ref> ג'ורג'ו מורודר פירט כי לדאפט פאנק ייקח "שבוע בערך" למצוא צליל ווקודר הולם, וכמה ימים נוספים להקליט את המילים.<ref></ref>

גונזלס, שניגן קלידים בשיר "Give Life Back to Music", הצהיר בראיון כי תרומתו לאלבום הוקלטה בסשן של יום אחד: "ניגנתי במשך שעות והם הולכים לתפוס את מה שהם תופסים ולהפוך אותו לכל דבר אחר".<ref></ref> הוא הסביר שדאפט פאנק הניעו אותו ליד הפסנתר באותו אופן שבו במאי קולנוע מאמן שחקן, וגונזלס עזב את האולפן בלוס אנג'לס בלי לדעת איך יישמע התוצר הסופי.<ref></ref> מאוחר יותר הוא הרחיב על האנלוגיה הקולנועית באומרו כי נוכחותו באלבום הייתה שוות ערך להופעת קמע ולא לתפקיד ראשי, וכי "זה דורש במאי קולנוע גדול כמו דאפט פאנק כדי להשתמש באדם כראוי".<ref></ref><ref></ref> גונזלס הקליטה בעבר גרסת כיסוי לשיר "Too Long" של דאפט פאנק שהופיעה באלבום Daft Club משנת 2003.

ביוני 2013, רמיקס לא רשמי של "Give Life Back to Music" שוחרר על ידי המפיק ניקולס ג'אר והמוזיקאי דייב הרינגטון מלהקת Darkside,<ref></ref> כחלק מאלבום הרמיקס שלהם Daftside. ג'אר הוציא בעבר רמיקסים לשירים של גריזלי בר ובריאן אינו.<ref></ref>

== GLBTM (Studio Outtakes) ==
ב-22 בפברואר 2023, בדיוק שנתיים לאחר פרידתם, דאפט פאנק הכריזו על מהדורת 10 שנים ל-Random Access Memories. ההוצאה המחודשת כוללת גרסה מוקדמת של "Give Life Back to Music" בשם "GLBTM (Studio Outtakes)", ששוחררה כסינגל השני מתוך האלבום. השיר כולל הקלטות אולפן של גונזלס ומוזיקאי אולפן אחרים.<ref></ref> ההודעה הרשמית לעיתונות תיארה את השיר כמבט על "גרסאות מרובות של מה שהשיר יכול היה להתפתח אליו".<ref></ref>

== לחן ==
"Give Life Back to Music" כולל עבודת גיטרה של נייל רוג'רס ופול ג'קסון ג'וניור, תופים של ג'ון רובינסון, ומילים שבוצעו על ידי דאפט פאנק באמצעות ווקודרים.<ref name=":0" /> השיר משקף את מטרת הצמד ליצור אלבום קליל אך מלוטש ואלגנטי.<ref></ref> עבודת גיטרת פדאל סטיל בשיר בוצעה על ידי גרג לייש. דאפט פאנק ביקשו להשתמש בכלי באופן הגובל בין אלקטרוני לאקוסטי.<ref name=":1" /> כפי שנאמר על ידי NME, האלבום מתחיל עם "פתיח רוק עצום להפליא שמוחק כל זכר לטכנו השברירי של Human After All".<ref></ref> בנוגע לתוכן הלירי, תומא בנגלטר הרגיש שהמסר של השיר פתוח לפרשנות וכי "הדרך שבה הוא מושר זו אמירה אופטימית. ויש בו תמימות מסוימת ששנות ה-70 היו מלאות בה. בלי ציניות משום סוג". עם זאת, גי-מנואל דה הומם-קריסטו הודה כי מאזינים יכולים לפרש את המילים כיומרניות, וכי הוא אישית חש שמוזיקת המיינסטרים איבדה עומק בשנים האחרונות.<ref></ref>

== קרדיטים ==
* דאפט פאנק - הפקה, שירה, סינתיסייזר מודולרי
* צ'ילי גונזלס - קלידים
* פול ג'קסון ג'וניור - גיטרה
* נייל רוג'רס - גיטרה
* גרג ליש - גיטרת פדאל סטיל
* כריס קסוול - קלידים
* נתן איסט - בס
* ג'ון רובינסון - תופים
* קווין - כלי הקשה

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2014
קטגוריה:סינגלים מ-2023
קטגוריה:שירי דאפט פאנק
קטגוריה:שירים באנגלית
קטגוריה:סינגלים בהוצאת קולומביה רקורדס